Casemiro

Carlos Henrique Casimiro (sündinud 23. veebruaril 1992 São José dos Camposes) on Brasiilia jalgpallur. Tema hüüdnimi on Casemiro. Ta mängib kaitsva poolkaitsjana Inglise jalgpalliklubis Manchester United. Casemiro mängis nooruses oma kodulinnaklubis São Paulo.. 25. juulil 2010 tegi ta debüüdi São Paulo esindusmeeskonnas, kui võõrsil kaotati Santosele. 15. augustil lõi ta oma esimese värava, kui klubi mängis 2:2 viiki konkurentide Cruzeiroga. 2013. aasta jaanuaris laenati Casemiro Hispaania jalgpalliklubisse Real Madrid. Esimese mängu pidas ta Reali B-meeskonnas 16. veebruaril, alustades algkoosseisus CE Sabadell FC vastu. Esindusmeeskonnas tegi Casemiro debüüdi 20. aprillil 2013. Kõik 90 minutit mänginud poolkaitsja aitas oma meeskonnal võita kodus 3-1 Real Betisi. 2. juunil lõi ta oma esimese värava Euroopas, aidates Reali B-meeskonna võidule AD Alcorconi vastu. Kaheksa päeva pärast ehk umbes pool aastat pärast laenutehingut ostis Real Madrid Casemiro mängijaõigused. Üleminek läks Hispaania pealinnaklubile maksma 6 miljonit eurot. 19. juulil 2014 laenati toona 22-aastane Casemiro välja Portugali kõrgliigaklubisse FC Porto. Porto omandas laenuõigused üheks aastaks. Lisaks sellele oli Portugali klubil võimalik osta soovi korral Casemiro mängijaõigused pärast laenu lõppemist jäädavalt. Selle aja jooksul tegi ta kaasa 40 kohtumises lüües kokku 4 väravat. 5. juunil 2015 otsustas Real Madrid aktiveerida mängija tagasiostu klausli. Kaks kuud hiljem pikendas klubi temaga lepingu 2021. aastani. Kui Rafael Benitezi käe all oli Casemiro pigem vahetusmängija siis uue treeneri Zinedine Zidane hoole all sai Casemirost põhimängija. Samal aastal võitis ta pärast Atletico Madridi alistamist lisaajal Meistrite Liiga. 2016-17 aitas ta klubil peale viie aastast pausi võita koduse meistriliiga. Natuke hiljem lõi ta Meistrite Liiga finaalis Juventus FC vastu värava ja võitis klubiga teist aastat järjest Meistrite Liiga karika. 2017-18 oli mängija jaoks samuti edukas aasta. Kolmandat aastat järjest võideti Meistrite Liiga, kui finaalis võideti 3-1 Liverpool FC. Märkimisväärne on see, et varem polnud suutnud ükski klubi Meistrite Liiga karikat võita rohkem kui ühe aasta järjest. Casemiro liitus 2022. aasta suvel ligi 70 miljoni euro eest Inglise klubiga Manchester United. São Paulo Copa Sudamericana: 2012 Madridi Real La Liga: 2016–17 Copa del Rey: 2013–14 Supercopa de España: 2017 UEFA Meistrite Liiga: 2013–14, 2015–16, 2016–17, 2017–18 UEFA Superkarikas: 2016, 2017 Klubide maailmameistrivõistlused: 2016, 2017, 2018 https://brasil.elpais.com/brasil/2017/06/04/deportes/1496603217_401643.html), https://www.transfermarkt.com/casemiro/profil/spieler/16306 http://globoesporte.globo.com/jogo/brasileirao2010/2010-08-15/sao-paulo-cruzeiro.html https://web.archive.org/web/20131219093919/http://www.lancenet.com.br/futebol/Paulo-empresta-Casemiro-Real-Madrid_0_857314458.html http://www.mundodeportivo.com/20130216/futbol/liga-segunda-division/anibal-lidera-victoria-sabadell-ante-castilla_54365470706.html https://web.archive.org/web/20140101072726/http://espnfc.com/en/report/348223/report.html?soccernet=true&cc=null http://www.marca.com/2013/06/02/futbol/2adivision/1370196056.html https://web.archive.org/web/20130613132900/http://www.gazetaesportiva.net/noticia/2013/06/sao-paulo/real-madrid-anuncia-oficialmente-a-compra-de-casemiro.html http://www.realmadrid.com/en/news/2014/07/official-statement-casemiro "Arhiivikoopia". Originaali arhiivikoopia seisuga 23. juuli 2018. Vaadatud 2. jaanuaril 2019.{{netiviide}}: CS1 hooldus: arhiivikoopia kasutusel pealkirjana (link) http://www.realmadrid.com/en/news/2015/06/official-announcement-casemiro http://www.realmadrid.com/en/news/2015/08/official-announcement-casemiro http://www.marca.com/futbol/real-madrid/2016/04/03/57012708268e3e567b8b464d.html http://www.uefa.com/uefachampionsleague/season=2016/matches/round=2000638/match=2015789/postmatch/report/index.html http://www.laliga.es/noticias/real-madrid-campeon-de-laliga-santander-2016-17 http://www.uefa.com/uefachampionsleague/season=2017/matches/round=2000787/match=2019641/postmatch/report/index.html http://www.uefa.com/uefachampionsleague/season=2018/matches/round=2000885/match=2021711/postmatch/report/index.html https://www.uefa.com/uefachampionsleague/news/newsid=2554889.html Profiil Madridi Reali kodulehel